Kapibaru apakšdzimta

Kapibaru apakšdzimta (Hydrochoerinae) ir jūrascūciņu dzimtas (Caviidae) apakšdzimta, kas apvieno 4 mūsdienās dzīvojošas sugas 2 ģintīsMammal Species of the World: Hydrochoerinae un vairākas izmirušas ģintis. Līdz 2005. gadam kapibaras un to izmirušie radinieki tika klasificēti atsevišķā kapibaru dzimtā.McKenna, Malcolm C., and Bell, Susan K. 1997. Classification of Mammals Above the Species Level. Columbia University Press, New York, 631 pp.  Pēdējo gadu ģenētiskie pētījumi ir ieviesuši izmaiņas mūsdienu sistemātikā un minētā taksonomiskā vienība ir likvidēta. DNS pētījumos atklājās, ka moko (Kerodon) sugas ir tuvu radniecīgas kapibarām un kapibaras tika iekļautas jūrascūciņu dzimtā, izdalot tās kopā ar moko atsevišķā apakšdzimtā. 

Dažādos informācijas avotos, paleontoloģijas klasifikāciju ieskaitot, joprojām var redzēt likvidētās kapibaras dzimtas (Hydrochoeridae) pielietojumu. Paleontoloģijas avotiem šobrīd ir raksturīgi, ka izmirušās ģintis tiek norādītas piederīgas kapibaru dzimtai, bet mūsdienās dzīvojošās ģintis kapibaru apakšdzimtai.Vucetich, M. G.; Deschamps, C. M.; Olivares, A. I.; Dozo, M. T. (2005). "Capybaras, size, shape, and time: A model kit". Acta Palaeontologica Polonica 50 (2): 259–272. Retrieved 2012-05-21Ontogeny and diversity of the oldest capybaras (Rodentia: Hydrochoeridae; late Miocene of Argentina Arī izmirušo ģinšu skaits pēdējos gados ir samazināts līdz ar atklājumu, ka kapibarām dzerokļiem var būt plaša formas dažādība, kas mainās pat viena indivīda dzīves laikā.

Sistemātika
Kapibaru apakšdzimta (Hydrochoerinae)
ģints: Kapibaras (Hydrochoerus)
† Grenādas kapibara (Hydrochoerus gaylordi)
Kapibara (Hydrochoerus hydrochaeris)
Mazā kapibara (Hydrochoerus isthmius)
ģints: Moko (Kerodon)
Akrobātiskā jūrascūciņa (Kerodon acrobata)
Moko (Kerodon rupestris)
ģints: †Anatochoerus
ģints: †Cardiatherium
ģints: †Contracavia
ģints: †Hydrochoeropsis
ģints: †Neochoerus
ģints: †Nothydrochoerus
ģints: †Phugatherium
ģints: †Porcellusignum
ģints: †Protohydrochoerus
ģints: †Xenocardia

Atsauces

Kategorija:Jūrascūciņu dzimta